Publicēt fotogrāfijas Facebook, Flickr, Picasa Web Albums un citās vietnēs.

# Publicēšana tīmeklī

Izmantojot spraudņus, Shotwell var publicēt fotogrāfijas un video uz sekojošajiem pakalpojumiem, kur katram ir nepieciešams konts:

Facebook

Flickr

Picasa Web Albums un Google+

YouTube (tikai video)

Yandex.Fotki, Krievijā populāra fotogrāfiju vietne (tikai fotogrāfijas)

Jebkura vietne, kas izmanto Piwigo fotogrāfiju galerijas programmatūru (tikai fotogrāfijas)

Lai publicētu kolekcijā izvēlētās fotogrāfijas, izvēlieties Rediģēt Iestatījumi un spiediet cilni Spraudņi, lai ieslēgtu tā pakalpojuma spraudni, kurā publicēt. Pēc tam izvēlieties Datne Publicēt, spiediet rīkjoslas pogu Publicēt vai izmantojiet Ctrl P. Parādīsies dialoglodziņš, kas ļauj izvēlēties publicēšanas pakalpojumu. Pēc tam jums vajadzēs ierakstīties vai izveidot kontu.

Lai publicētu Facebook vietnē Shotwell Facebook lietotnei vajag īpašas atļaujas. Šīs atļaujas ir jādod tikai vienreiz, kad asociējat Shotwell ar savu Facebook kontu.

Jūs varēsiet publicēt attēlus ar tām tiesībām, kādas sniedzāt Shotwell Facebook lietotnei

Līdzīgi, publicēšanai Flickr vietnē vajag ierakstīties un ļaut Shotwell savienojumiem piekļūt jūsu kontam.

Ja jums ir Google konts, bet vēl neesat izmantojis Picasa Web Albums, jums vienreiz jāierakstās Picasa, izmantojot pārlūku, pirms varēsiet publicēt šajā pakalpojumā.